CELEX: 32015D0991
Language: da
Date: 2015-06-19 00:00:00
Title: Rådets afgørelse (EU) 2015/991 af 19. juni 2015 om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 og 135 samt til et nyt FN-regulativ om sikkerheden for elektriske køretøjer i klasse L og til ændringerne til den konsoliderede resolution om køretøjers konstruktion (R.E.3)

25.6.2015   
            
            
               DA
            
            
               Den Europæiske Unions Tidende
            
            
               L 159/62
            
         RÅDETS AFGØRELSE (EU) 2015/991
   af 19. juni 2015
   om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 og 135 samt til et nyt FN-regulativ om sikkerheden for elektriske køretøjer i klasse L og til ændringerne til den konsoliderede resolution om køretøjers konstruktion (R.E.3)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved Rådets afgørelse 97/836/EF (1) tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomst af 1958 som revideret«).
            
         
               (2)
            
            
               Ved Rådets afgørelse 2000/125/EF (2) tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«).
            
         
               (3)
            
            
               Ved Europa-Parlamentets og Rådets direktiv 2007/46/EF (3) blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Med nævnte direktiv blev FN-regulativer indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktivet er FN-regulativer i stadig højere grad blevet indarbejdet i EU-lovgivningen i forbindelse med EU-typegodkendelser.
            
         
               (4)
            
            
               Under hensyntagen til den opnåede erfaring og den tekniske udvikling bør der foretages en tilpasning af kravene til visse dele og karakteristika, der er omfattet af FN-regulativ nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 og 135 og af den konsoliderede resolution om køretøjers konstruktion (R.E.3).
            
         
               (5)
            
            
               Det nye FN-regulativ om elektriske køretøjer i klasse L bør vedtages for at kunne harmonisere de relevante sikkerhedsbestemmelser for typegodkendelsen af motorkøretøjer. Desuden bør der vedtages ændringer til den konsoliderede resolution om køretøjers konstruktion (R.E.3) for at afspejle den tekniske udvikling.
            
         
               (6)
            
            
               Det er derfor hensigtsmæssigt at fastlægge den holdning, som skal indtages på Unionens vegne i administrationsudvalget for overenskomsten af 1958 som revideret og i det administrative udvalg for parallelaftalen vedrørende vedtagelsen af de nævnte FN-forskrifter —
            
         VEDTAGET DENNE AFGØRELSE:
   Artikel 1
   Den holdning, som skal indtages på Unionens vegne i administrationsudvalget for overenskomsten af 1958 som revideret og i det administrative udvalg for parallelaftalen den 23.-26. juni 2015, skal være at stemme for de FN-regulativer, der er opført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 19. juni 2015.
      
         
            På Rådets vegne
         
         J. REIRS
         
            Formand
         
      
   
   
      (1)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).
   
      (2)  Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«) (EFT L 35 af 10.2.2000, s. 12).
   
      (3)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT L 263 af 9.10.2007, s. 1).
   
      BILAG
      
                  Forslag til supplement 6 til ændringsserie 07 til regulativ nr. 14 (forankringer til sikkerhedsseler)
               
               
                  ECE/TRANS/WP.29/2015/46
               
            
                  Forslag til supplement 3 til ændringsserie 08 til regulativ nr. 17 (sæder og sædeforankringer)
               
               
                  ECE/TRANS/WP.29/2015/47
               
            
                  Forslag til supplement 4 til den oprindelige ændringsserie til regulativ nr. 28 (lydsignalapparater)
               
               
                  ECE/TRANS/WP.29/2015/60
               
            
                  Forslag til supplement 3 til ændringsserie 03 til regulativ nr. 29 (erhvervskøretøjers førerhuse)
               
               
                  ECE/TRANS/WP.29/2015/48
               
            
                  Forslag til supplement 3 til ændringsserie 04 til regulativ nr. 41 (støjemissioner fra motorcykler)
               
               
                  ECE/TRANS/WP.29/2015/61
               
            
                  Forslag til supplement 3 til ændringsserie 06 til regulativ nr. 49 (emissioner fra motorer med kompressionstænding og motorer med styret tænding (med LPG eller CNG som brændstof))
               
               
                  ECE/TRANS/WP.29/2015/55
               
            
                  Forslag til ændringsserie 03 til regulativ nr. 51 (støjemissioner fra køretøjer i klasse M og N)
               
               
                  ECE/TRANS/WP.29/2015/62
               
            
                  Forslag til supplement 20 til regulativ nr. 54 (dæk til erhvervskøretøjer og påhængskøretøjer dertil)
               
               
                  ECE/TRANS/WP.29/2015/66
               
            
                  Forslag til supplement 1 til ændringsserie 02 til regulativ nr. 59 (udskiftningslyddæmpningssystemer)
               
               
                  ECE/TRANS/WP.29/2015/63
               
            
                  Forslag til supplement 1 til ændringsserie 03 til regulativ nr. 80 (styrken af sæder og deres forankringer (busser))
               
               
                  ECE/TRANS/WP.29/2015/49
               
            
                  Forslag til supplement 5 til ændringsserie 06 til regulativ nr. 83 (emissioner fra køretøjer i klasse M1 og N1)
               
               
                  ECE/TRANS/WP.29/2015/56
               
            
                  Forslag til supplement 1 til ændringsserie 07 til regulativ nr. 83 (emissioner fra køretøjer i klasse M1 og N1)
               
               
                  ECE/TRANS/WP.29/2015/57
               
            
                  Forslag til supplement 5 til ændringsserie 03 til regulativ nr. 95 (sidepåkørsel)
               
               
                  ECE/TRANS/WP.29/2015/50
               
            
                  Forslag til supplement 4 til ændringsserie 01 til regulativ nr. 100 (batteridrevne køretøjers sikkerhed)
               
               
                  ECE/TRANS/WP.29/2015/51
               
            
                  Forslag til supplement 2 til ændringsserie 02 til regulativ nr. 100 (batteridrevne køretøjers sikkerhed)
               
               
                  ECE/TRANS/WP.29/2015/52
               
            
                  Forslag til supplement 5 til ændringsserie 01 til regulativ nr. 101 (emissioner af carbondioxid/brændstofforbrug)
               
               
                  ECE/TRANS/WP.29/2015/58
               
            
                  Forslag til supplement 7 til den oprindelige udgave af regulativ nr. 109 (regummierede dæk til erhvervskøretøjer og påhængskøretøjer dertil)
               
               
                  ECE/TRANS/WP.29/2015/67
               
            
                  Forslag til supplement 8 til ændringsserie 02 til regulativ nr. 117 (dæk, rullemodstand, rullestøj og vejgreb på vådt underlag)
               
               
                  ECE/TRANS/WP.29/2015/65
               
            
                  Forslag til supplement 1 til regulativ nr. [134] (brint- og brændselscellekøretøjer (HFCV))
               
               
                  ECE/TRANS/WP.29/2015/53
               
            
                  Forslag til supplement 1 til regulativ nr. [135] (sidekollision med pæl (PSI))
               
               
                  ECE/TRANS/WP.29/2015/54
               
            
                  Forslag til supplement 1 til ændringsserie 01 til regulativ nr. [135] (sidekollision med pæl (PSI))
               
               
                  ECE/TRANS/WP.29/2015/71
               
            
                  Udkast til regulativ om sikkerheden for elektriske køretøjer i klasse L
               
               
                  ECE/TRANS/WP.29/2015/69
               
            
                  Forslag til ændring af den konsoliderede resolution om køretøjers konstruktion (R.E.3)
               
               
                  ECE/TRANS/WP.29/2015/35